M198

M198 er en tauet 155 mm haubits produsert i USA fra 1978. Den er etterfølgeren til M114 og har vært i bruk i den amerikanske hæren og marineinfanteriet siden 1979, men den er nå i ferd med å bli byttet ut med M777.

Siden kanonen veier rundt 7 tonn er den lett nok til at den kan droppes i fallskjerm eller bli transportert med helikopter, slik som f.eks. Boeing CH-47 Chinook. Dette gjør at den kan deployeres raskt. Ellers taues den bak en trekkvogn etter lavettbenene. Effektiv rekkevidde er 22 km når den avfyres med konvensjonelle granater, men den øker til 30 km dersom man benytter rakettassistert ammunisjon. Dersom kanonen er oppgradert med et lengre løp (L/52) kan man oppnå 40 km effektiv rekkevidde. Kanonen bemannes av et mannskap på ni soldater.

M198 har ikke vært i bruk av den norske Hæren, men som et ledd av Marine Corps Prepositioning Program Norway er 18 skyts pr. 2011 forhåndslagret i lagre i Trøndelag for en Marine Expeditionary Brigade fra det amerikanske marineinfanteriet.

Se også 
 M114 155 mm middelstung felthaubits

Referanser

Eksterne lenker 
 

155 mm artilleri
Kanoner
Artilleri fra USA